Anužių kalva (Kalno Ragas)

Anužių kalva, vadinama Pilale, Pilimi, Kalno Ragu (saugotinas kultūros paveldo objektas) – aukštumos kyšulys rytinėje Kretingos rajono savivaldybės teritorijos dalyje, Anužiuose (Kartenos seniūnija), 0,4 km į rytus nuo bevardžio upelio pralaidos kelyje , Alanto kairiajame krante.

 Vieta 
Tai į Alanto ir bevardžio jo intako santaką įsiterpęs šiaurės vakarų – pietryčių kryptimi pailgas aukštumos kyšulis, kurio ilgis siekia 47–50 m, o plotis – 20–26 metrų. Iš šiaurės vakarų ir šiaurės rytų pusių jį juosia santakos slėnis ir jo pakraščių daubos, o pietryčių ir pietinė dalis susilieja su gretimais laukais.Lietuvos TSR archeologijos atlasas. – Vilnius, 1975. – T. 2. – P. 28, eil. Nr. 32

Teritorijos plotas – 0,37 ha.

100–150 m į šiaurę – šiaurės vakarus stūkso kalva vadinama Pilale, Pylimu.

 Istorija 
Vietos gyventojai aukštumos kyšulį laiko piliakalniu, vadina Pilale, Pilimi, Kalno Ragu.Julius Kanarskas. Mitologinės vietos. – Kartena: 25-oji serijos „Lietuvos valsčiai“ monografija. – Vilnius: Versmė, 2012. – P. 136Julius Kanarskas. Paalantės piliakalniai. – Švyturys. – 2017 m. balandžio 22 d. – P. 5, 7

Padavimai mena, kad šioje vietoje senovėje stovėjusi žemaičių pilis.Kretingos rajono kultūros paminklų saugojimo įsipareigojimai. – Kretingos muziejaus mokslinis archyvas. – F. f. 4, b. 157. – L. 2, 3, 11, 12

1959 m. vietovę žvalgė Juozas Mickevičius (Kretingos kraštotyros muziejus),Anužių piliakalnis II, Kartenos apyl.: archeologinio paminklo pasas. Parengė Juozas Mickevičius, 1959 m. – Kretingos muziejaus mokslinis archyvas. – F. 4, b. 15. – L. 10-18 1966 m. – Lietuvos mokslų akademijos istorijos instituto archeologinė ekspedicija (vadovas Adolfas Tautavičius).Adolfas Tautavičius. 1966 m. žvalgomosios archeologinės ekspedicijos ataskaita. – Vilnius, 1967. – Lietuvos istorijos instituto rankraštynas. – F. 1, b. 246. – L. 21-22 Piliakalniams būdingų įtvirtinimų ir kultūrinio sluoksnio neaptikta, tačiau kalva buvo įrašyta į Lietuvos archeologijos atlasą.Lietuvos TSR archeologijos atlasas. – Vilnius, 1975. – T. 2. – P. 28, eil. Nr. 32

Pilalės šiauriniame ir rytiniame pakraščiuose vokiečių kareiviai 1944 m. išsikasė apkasus tiltui per Alanto upę apsaugoti.Julius Kanarskas. Anužiai. Tarp Tyro durpyno ir Alanto plytintis kaimas. – Pajūrio naujienos. – 2022 m. rugsėjo 23 d. – P. 10

Saugotinas kultūros paveldo objektas.

 Šaltiniai 

 Nuorodos 
 Paalantės piliakalniai. – Švyturys. – 2017 m. balandžio 22 d.
 Anužiai. Tarp Tyro durpyno ir Alanto plytintis kaimas. – Pajūrio naujienos. – 2022 m. rugsėjo 23 d.

Kategorija:Kretingos rajono paveldas